b'\n_START_ARTICLE_\nHugo Gerhard Str\xc3\xb6hl\n_START_PARAGRAPH_\nHugo Gerhard Str\xc3\xb6hl (24. september 1851, Wels, \xc3\x98strig \xe2\x80\x93 7. december 1919, M\xc3\xb6dling, \xc3\x98strig) var en \xc3\xb8strigsk heraldiker._NEWLINE_Hugo Gerhard Str\xc3\xb6hl blev f\xc3\xb8dt i 1851 i Wels i Ober\xc3\xb6sterreich. Som dreng viste han kunstnerisk talent og blev optaget ved skolen for anvendt kunst i Wien (Kunstgewerbeschule des \xc3\x96sterreichischen Museums f\xc3\xbcr Kunst und Industrie). Efter sin afgangseksamen arbejdede han som l\xc3\xa6rer i tegning og maleri og \xc3\xa5bnede et mindre grafisk atelier._NEWLINE_I 1890 udgav han en \xc3\xb8strig-ungarsk v\xc3\xa5benrulle indeholdende hundreder af by- og provinsv\xc3\xa5bener, og i 1899 udgav han en heraldisk m\xc3\xb8nsterbog._NEWLINE_Str\xc3\xb6hl udgav desuden en tilsvarende v\xc3\xa5benbog for det kejserlige Tyskland og er desuden kendt for publikationer om den traditionelle japanske heraldik, mon.\n_START_SECTION_\nGalleri\n_START_PARAGRAPH_\nEksempler p\xc3\xa5 Str\xc3\xb6hls arbejder:'